VisitDenmark har i denne uge opgjort hvilke 50 attraktioner i Danmark, der havde flest gæster i 2013. I top 10 sniger blot en nordjysk attraktion sig ind: Fårup Sommerland. Selvom sommerlandet havde 54.165 flere gæster i 2013 end i 2012 og dermed havde ni procent flere gæster, rykker Fårup ned fra 7. til 8. pladsen. Det skyldes Den Blå Planet - det tidligere Danmarks Akvarium - der genåbnede i 2013. De er med raketfart skudt ind i top 10 og fik over en million besøg. En stigning på ufattelige 779,3 procent. Lige uden for top 10 finder man Aalborg Zoo der med 468.566 gæster. Det er nok til en 15. plads på listen og er nok til en 3. plads blandt konkurrenterne i kategorien zoologiske haver, dyreparker og akvarier. Længere nede af listen finder man Jesperhus Feriepark, Skallerup Seaside Resort, Nordsøen Oceanarium og Utzoncenter. De indtager henholdsvis pladserne som nummer 29, 31, 38 og 45.
Sommerlandet er fortsat Nordjyllands absolut største attrraktion, men flere andre oplever stor vækst.